**REFERAT FRA FAU-MØTE SOLHEIM SKOLE 07.05.19**

Til stede: Espen Bergan, Birgitte Skår, Gro Aamodt, Phuong Dang, Hilde Solbakken

**1.Informasjon ved rektor Umit Kalak**

Læringsbrett

Informasjon fra rektor vedr. læringsbrett. Skolen er fornøyde med implementeringen og har positive erfaringer så langt.

FAU informerer om at noen foreldre opplever manglende oppdatering i ukeplan læringsbrettene ved endringer.

Rekruttering

Rektor har jobbet med rekruttering av nye lærere ved skolen. Det er totalt seks stillinger. En av stillingene omgjøres til inspektørstilling ved skolen. Skolen er tilført en ny stillingshjemmel i form av spesialpedagog.

Det er store lønnsforskjeller for lærere i Lørenskog og omkringliggende kommuner som Oslo, Skedsmo og Rælingen.

**2.Trafikksikkerhet**

Lørenskog FAU har bedt om tilbakemeldinger fra alle skolene om trafikksikkerhet på skoleveiene. De ønsker konkrete forslag til tiltak.

* Paviljongen (for 1. og 2. trinn): Snøhaugen som ble lagt på fortauet inn til paviljongen i vinter medførte bortfall av fortau for barna. Farlig situasjon for barna når de må gå på parkeringsplassen hvor det er mye trafikk på morgen og ettermiddag, samt uoversiktlig på grunn av at det parkeres mye utenom oppmålte plasser.
* Fotgjengerfeltet i Mailandveien (i enden av broen over motorveien): Vanskelig å se fotgjengere som kommer fra brua selv om det er ryddet i busker osv. Forslag til tiltak: speil for å bedre sikten.
* Oversiden av skolen i Kjennveien ved fotgjengerovergangen: Det er ikke tillatt å slippe av elever der, men det observeres at dette skjer allikevel. Det skaper farlige situasjoner med forbikjøring og kø. Forslag til tiltak: skilting med blinkende lys.
* 1.klasse har hatt en prøveordning hvor foreldre har gått sammen med barn som har skolevei til Rolsvrud. Fotgjengerovergangen mellom enden av broen (ved Esso/Deli de Luca) som krysser motorveien og gamle Globusgården/de nye blokkene er skummel på grunn av busslomme som gjør det uoversiktlig ved kryssing av gaten. Flere foreldre har gitt tilbakemelding om dette.
* Det ble ikke strødd i Kjennveien i vinter når det var svært glatt. Dette er skolevei for mange elever ved Solheim.

Om noen har flere innspill og forslag til tiltak oppfordres det å sende e-post til Solheim FAU sin politiske kontakt Gro på e-post: gro.aamodt@gmail.com. som vil videresende til Lørenskog FAU.

Trafikkansvarlig i FAU Lena Schieldrop skal ta kontakt med lærer Christian vedrørende opplegg for at foreldre bistår med trafikkveiledning/overoppsyn ved levering/henting av barn i de mest utsatte områdene.

**3.Informasjon fra tverrpolitisk møte ved Gro:**

* Lav lønn til lærere i Lørenskog. Gjør det vanskelig å rekruttere. Det er forsøkt poolrekruttering for faste- og vikarstillinger.
* Læringsbrett. LFAU etterlyser evaluering av gevinst ved innføring fra skolen. Det etterlyses/mangler gevinstmål slik at det blir vanskelig å evaluere/se gevinstrealisering.
* FLYT-prosjektet - kommunikasjon med foreldre. LFAU har ytret ønske om at alle FAU-utvalg i kommunen og LFAU får tildelt sitt område for å dele informasjon. Dette er ment som en app. Det er opprettet en prosjektgruppe som jobber med dette.
* Flere skoler er opptatt av kommunens utbyggingsplan som revideres hvert annet år. Budsjettet som skulle restaurere Kurland gikk ikke gjennom. Finstad skole etterlyser plan for oppbygging av denne. Utbygging av Fjellhammer skole er forsinket. Dette medfører utfordringer for ungdomsskoletrinnet. Det må da ryddes plass på Fjellsrud og Kjenn til flere plasser frem til skolen er ferdig. LFAU ønsker mer informasjon på jevnlig basis fra kommunen ifht fremdriftsplaner.
* Narkotikabruk blant barn og unge i Lørenskog – det etterspørres om kommunen har en tiltaksplan for forebygging. Det observeres bruk og omsetning rundt alle ungdomskolene i Lørenskog. Nærpolitireformen har medført at Lørenskog lensmannskontor er nedlagt i den form det var tidligere. Dette er nå sentralisert til Lillestrøm og medfører en «lengre avstand» til ressursene.

**4. 17. mai arrangement**

FAU har ansvaret for arrangementet. Delegeres til 4.trinn for gjennomføring. FAU legger ut for all betaling og for tilbake. Overskuddet deles på klassene i 4. trinn.

Forslag til ny ordning for å sikre rettferdige inntekter. Inntektene er veldig væravhengige. Fast sum til 4. trinn uavhengig av inntjening på dagen. FAU står for mellomlegget og får tilsvarende overskudd.

2016 49.000,-

2017 44.000,- – økt kostnad på 14.000 til året før

2018 61.00,- Kommunen ga tilskudd til skolen dette året. For 2019 har de avslått dette.

FAU blir enige om en fast sum etter opptelling etter årets innkomst.

**5. TV – titting under spisepause**

Delte meninger om høytlesing eller å se på skjerm. Tilbakemelding fra flere foreldre om at TV-titting gir mer skjermtid, glemmer å spise osv.

FAU ønsker tilbakemelding fra lærerne hvordan lunsjen gjennomføres i dag. Birgitte ber rektor om dette.

Sakene vedr. årshjul og referatmal tas på neste møte 28.05.

Det er mange i nåværende FAU som ikke er med neste år. Det ble valgt nye FAU-representanter ved siste foreldremøte. Birgitte gir som seg leder etter tre år. Ny leder velges på møte i nytt FAU-møte.